pythainlp/thaigov-v2-corpus-22032023 huggingface dataset:
วันจันทร์ที่ 19 กันยายน 2565
รองนายกฯ ประวิตร ยินดี “น้องเอ็นโซ่ ธารวณิชกุล”  คว้าแชมป์โลกโกคาร์ท รุ่น OK-Junior จากรายการ FIA Karting World Championship ชื่นชมความมุ่งมั่น นำชื่อเสียงสู่ประเทศไทย
รองนายกฯ ประวิตร ยินดี “น้องเอ็นโซ่ ธารวณิชกุล”  คว้าแชมป์โลกโกคาร์ท รุ่น OK-Junior จากรายการ FIA Karting World Championship ชื่นชมความมุ่งมั่น นำชื่อเสียงสู่ประเทศไทย มั่นใจสามารถก้าวสู่นักขับอาชีพระดับโลกได้แน่นอน
วันที่ 19 กันยายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประวิตร วงษ์สุวรรณ รองนายกรัฐมนตรี ได้แสดงความยินดีกับน้องเอ็นโซ่ ธารวณิชกุล เยาวชนไทยวัย 13 ปี ที่สร้างชื่อเสียงให้กับประเทศไทยโดยการคว้าแชมป์โลกการแข่งขันโกคาร์ท รุ่น OK-Junior จากรายการ FIA Karting World Championship 2022 รายการแข่งขันรถคาร์ทระดับโลกจัดโดยสมาพันธ์รถยนต์นานาชาติ (FIA) ที่สนามณ สนามซาโน่ นาโปลี ประเทศอิตาลี ( Sarno Napoli Italy) ระหว่างวันที่ 15-18 ก.ย. 65
รองนายกรัฐมนตรีชื่นชมในความมุ่งมั่นของน้องเอ็นโซ่ที่ตั้งใจฝึกฝนพัฒนาฝีมือมาเป็นเวลาหลายปี ตั้งแต่ที่ยังอยู่ประเทศไทยและได้เดินทางไปศึกษาพร้อมฝึกกับทีมงานมืออาชีพที่ประเทศอิตาลี ลงแข่งขันมาแล้วหลายรายการหลายประเทศในยุโรป พัฒนาฝีมือดีขึ้นอย่างต่อเนื่อง ซึ่งก่อนจะได้แชมป์โลกในครั้งนี้ น้องเอ็นโซ่ได้รองแชมป์จากรายการ FIA European Championship 2022 เมื่อเดือนพ.ค. ที่ผ่านมา
“รองนายกรัฐมนตรีชื่นชมที่น้องเอ็นโซ่มุ่งมั่นในการฝึกฝนจนประสบความสำเร็จได้แชมป์โลก นำชื่อเสียงมาสู่ประเทศไทย ด้วยความตั้งใจเพียรพยายามเชื่อว่าน้องจะสามารถก้าวขึ้นสู่การเป็นนักแข่งอาชีพระดับโลกได้ตามความใฝ่ฝันอย่างแน่นอน และรองนายกรัฐมนตรียังขอเชิญชวนคนไทยติดตามผลงานและส่งกำลังใจไปให้น้องเอ็นโซ่ด้วย” น.ส.ไตรศุลี กล่าว
ทั้งนี้ น้องเอ็นโซ่ นับเป็นนักแข่งโกคาร์ทชาวไทยคนแรกที่คว้าแชมป์จากรายการ FIA World Karting championship รายการแข่งโกคาร์ทที่ใหญ่ที่สุดในโลกที่จะจัดการแข่งขันปีละครั้งและมีนักแข่งจากทั่วโลกเข้าร่วม สำหรับปีนี้นักแข่งเยาวชนจากไทยลงแข่งในรถหมายเลข 105 สังกัดทีม TONY Kart Racing Team ซึ่งการแข่งขันในรุ่น OK JUNIOR ( อายุ12-14 ปี) มีนักแข่งขันจาก 40 ชาติ รวม 109 คน เข้าทำการแข่งขัน เป็นเวลา 4 วัน ก่อนจะผ่านการตัดตัวให้เหลือแข่งในรอบชิงชนะเลิศเมื่อวันอาทิตย์ที่ 18 ก.ย. 65 เพียง 36 คน
.......................
วันศุกร์ที่ 7 ตุลาคม 2565
เปิดตัว “LINE ALERT” บัญชีแจ้งเตือนภัยพิบัติ ให้ ปชช. ติดตามสถานการณ์ภัยธรรมชาติอย่างทั่วถึง ทันเวลา
.....
กรมป้องกันและบรรเทาสาธารณภัย (ปภ.) และกรมอุตุนิยมวิทยา จับมือ LINE ประเทศไทย เปิดตัว “LINE ALERT” บัญชีทางการแจ้งเตือนภัยพิบัติ ยกระดับการแจ้งเตือนภัยล่วงหน้าให้แก่ประชาชนผ่านการบูรณาการข้อมูลที่สำคัญและจำเป็น นับเป็นความร่วมมือครั้งสำคัญระหว่างหน่วยงานด้านภัยพิบัติและแพลตฟอร์ม LINE
.
LINE ALERT จะเป็นช่องทางให้บริการข้อมูลข่าวสารและการแจ้งเตือนภัยต่าง ๆ ที่เกิดขึ้นในประเทศ ผ่านระบบการแจ้งเตือนภัยล่วงหน้าที่รวดเร็วและเข้าถึงระดับพื้นที่ ช่วยให้ประชาชนเข้าถึงข้อมูลได้ง่าย ทั่วถึง ทันเวลา และสามารถเตรียมพร้อมรับมือกับสถานการณ์ภัยที่อาจเกิดขึ้นได้ทันท่วงที
.
ประชาชนสามารถรับการแจ้งเตือนภัยได้แล้ววันนี้ เพียงเพิ่มเพื่อนใน LINE > ค้นหา @linealert หรือ คลิกhttps://lin.ee/l40xtWN
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 19 กันยายน 2565
รมว.พม. เปิดสถาบันเพาะกล้าคุณธรรมแห่งที่ 2 ณ จ.พิษณุโลก มุ่งดูแลเด็ก เยาวชนเปราะบาง ขยายโอกาสการศึกษา สร้างต้นกล้าคุณธรรม
รมว.พม. เปิดสถาบันเพาะกล้าคุณธรรมแห่งที่ 2 ณ จ.พิษณุโลก มุ่งดูแลเด็ก เยาวชนเปราะบาง ขยายโอกาสการศึกษา สร้างต้นกล้าคุณธรรม
เมื่อวันที่ 17 ก.ย. 65 เวลา 13.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีเปิดสถาบันเพาะกล้าคุณธรรมจังหวัดพิษณุโลก ตำบลเนินเพิ่ม อำเภอนครไทย โดยมี นางจตุพร โรจนพานิช อธิบดีกรมกิจการเด็กและเยาวชน กล่าวรายงาน พร้อมด้วยคณะผู้บริหารกระทรวง พม. ผู้แทนภาคีเครือข่าย และอาสาสมัครพัฒนาสังคมและความมั่นคงของมนุษย์ (อพม.) เข้าร่วมงาน จากนั้นเป็นประธานเปิดศูนย์ช่วยเหลือสังคมตำบลเนินเพิ่ม ณ สถาบันเพาะกล้าคุณธรรม พร้อมทั้งมอบประกาศนียบัตรแก่ อพม. เข้มแข็ง จำนวน 5 ราย และมอบความช่วยเหลือต่างๆ ให้กับกลุ่มเปราะบางในพื้นที่ ได้แก่ เงินสงเคราะห์เด็กในครอบครัวยากจน จำนวน 27 ราย และถุงยังชีพแก่ครัวเรือนเปราะบาง จำนวน 80 ครัวเรือน
นายจุติกล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) ได้จัดตั้งสถาบันเพาะกล้าคุณธรรมจังหวัดพิษณุโลกเป็นแห่งที่สอง เพื่อให้การช่วยเหลือและแก้ไขปัญหาสำหรับกลุ่มเด็ก เยาวชนเปราะบางที่อยู่ในภาวะเสี่ยงและยากลําบากในพื้นที่ที่จําเป็นต้องให้การดูแลเป็นกรณีเฉพาะ ไม่ว่าจะเป็นกลุ่มเด็ก เยาวชนที่หลุดจากระบบการศึกษา อาศัยในครอบครัวยากจน กำพร้า ถูกทอดทิ้ง แต่มีความใส่ใจในการศึกษา มีความประพฤติดี และอาจจะไม่มีทุนการศึกษา ด้วยการให้การอุปการะและพัฒนาศักยภาพ โดยสนับสนุนให้ได้รับการศึกษา พร้อมทั้งที่อยู่ที่พักและอาหาร โดยไม่เสียค่าใช้จ่ายแต่อย่างใด พร้อมทั้งเสริมทักษะการประกอบอาชีพไปพร้อมๆ กัน อีกทั้งเสริมสร้างทัศนคติ อุปนิสัย พฤติกรรมที่ดี โดยปลูกฝังคุณธรรมจริยธรรม เพื่อให้เด็ก เยาวชน สามารถเติบโตเป็นต้นกล้าคุณธรรมที่เป็นคนดีและเป็นอนาคตสำคัญของประเทศชาติต่อไป
นายจุติกล่าวต่อไปว่า ขณะนี้ สถาบันเพาะกล้าคุณธรรมจังหวัดพิษณุโลก มีเด็กในความอุปการะจํานวน 27 คน ซึ่งได้รับความร่วมมือเป็นอย่างดีจากภาคีเครือข่ายในพื้นที่ โดยเฉพาะอย่างยิ่งธนาคารอาคารสงเคราะห์สนับสนุนงบประมาณในการจัดตั้งสถาบันฯ และโรงเรียนนครไทยและวิทยาลัยการอาชีพ อําเภอนครไทย สนับสนุนการจัดการเรียนการสอนและการฝึกอาชีพ ทั้งนี้ กระทรวง พม. โดย ดย. จะขับเคลื่อนการดําเนินงานเพาะต้นกล้าคุณธรรมอย่างต่อเนื่องสำหรับกลุ่มเด็ก เยาวชนเปราะบางทั่วประเทศ พร้อมขยายการจัดตั้งสถาบันเพาะกล้าเพิ่มเติมอีก 2 แห่ง ได้แก่ สถาบันเพาะกล้าคุณธรรมจังหวัดนราธิวาสและลําพูน
นายจุติกล่าวเพิ่มเติมว่า นอกจากนี้ ตนได้เปิดศูนย์ช่วยเหลือสังคมตำบลเนินเพิ่ม อำเภอนครไทย จังหวัดพิษณุโลก เป็นการให้บริการเชิงรุกสำหรับประชาชนตามนโยบายของรัฐบาล โดยเป็นศูนย์กลางในการช่วยเหลือและให้บริการด้านสวัสดิการสังคมแบบครบวงจรอย่างเบ็ดเสร็จ ณ จุดเดียว (One Stop Service - OSS) สำหรับประชาชนและกลุ่มเปราะบางในพื้นที่ที่ประสบปัญหาความเดือดร้อนทางสังคมและได้รับผลกระทบจากโควิด - 19 ตั้งแต่เด็ก เยาวชน สตรี ผู้สูงอายุ คนพิการ และผู้ด้อยโอกาส ด้วยการทำงานอย่างบูรณาการระหว่างหน่วยงานสังกัดกระทรวง พม. ร่วมกับภาคีเครือข่ายทุกภาคส่วนทั้งภาครัฐ เอกชน และประชาสังคม รวมทั้งประชาชนและ อพม. ในพื้นที่ เพื่อช่วยกันแก้ปัญหาความเดือดร้อนและอำนวยความสะดวกแก่ประชาชนอย่างมีประสิทธิภาพ
วันพฤหัสบดีที่ 3 พฤศจิกายน 2565
35 สหภาพแรงงานรัฐวิสาหกิจ เข้ายื่นหนังสือขอ รมว.เฮ้ง ช่วยถอนร่าง พ.ร.บ.แรงงานสัมพันธ์ในรัฐวิสาหกิจ พ.ศ. ....
...
วันที่ 3 พฤศจิกายน 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน เป็นตัวแทนรับยื่นหนังสือจาก นายมานพ เกื้อรัตน์ เลขาธิการสมาพันธ์แรงงานรัฐวิสาหกิจสัมพันธ์ (สรส.) ประธานสหภาพการยางแห่งประเทศไทย เป็นผู้นำยื่นหนังสือถึง พล.อ.ประยุทธ์ จันทร์โอชา นายกรัฐมนตรี โดยยื่นผ่านรัฐมนตรีว่าการกระทรวงแรงงาน โดยมี ประธานสหภาพแรงงานรัฐวิสาหกิจอีกจำนวน 35 แห่ง เข้ายื่นหนังสือด้วย เนื่องจากสมาพันธ์แรงงานรัฐวิสาหกิจสัมพันธ์ มีมติไม่เห็นด้วยกับร่าง พ.ร.บ.แรงงานสัมพันธ์ในรัฐวิสาหกิจ พ.ศ. .... เพราะจะทำให้สหภาพแรงงานรัฐวิสาหกิจอ่อนแอลง อาจทำให้เกิดโอกาสทุจริตมากขึ้น จึงเรียกร้องคัดค้านให้รัฐบาลถอนร่าง พ.ร.บ.ดังกล่าวออกมาก่อน เพื่อให้ผู้มีส่วนเกี่ยวข้องได้มาร่วมกันพิจารณาตามกระบวนการ ณ บริเวณโถงด้านล่างอาคารกระทรวงแรงงาน
นายสุรชัย กล่าวว่า รัฐบาลภายใต้การนำของท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้มีความห่วงใยพี่น้องผู้ใช้แรงงานทุกคนที่เป็นฟันเฟืองสำคัญในการขับเคลื่อนเศรษฐกิจของประเทศให้เจริญก้าวหน้าอย่างมั่นคง ซึ่งรัฐบาลและกระทรวงแรงงานได้ให้ความสำคัญในการปรับปรุงกฎหมายให้สอดคล้องกับสถานการณ์ในปัจจุบัน เพื่อยกระดับคุณภาพชีวิตของพี่น้องแรงงานให้ดียิ่งขึ้น ในวันนี้ ท่านสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้ผมเป็นตัวแทนท่านรัฐมนตรีและผู้บริหารระดับสูงกระทรวงแรงงานมาพบปะกับทุกท่านและรับหนังสือจากตัวแทนสหภาพแรงงานทั้งหมดที่ยื่นไว้ให้ ซึ่งท่านรัฐมนตรีได้ฝากความห่วงใยและขอเป็นกำลังใจมายังพี่น้องผู้ใช้แรงงานทุกคน
นายสุรชัย กล่าวต่อว่า สำหรับสาระสำคัญของร่าง พ.ร.บ.แรงงานสัมพันธ์ในรัฐวิสาหกิจ พ.ศ. .... นั้น มีวัตถุประสงค์เพื่อส่งเสริมเสรีภาพในการรวมตัวการดำเนินกิจการและคุ้มครององค์กรสหภาพแรงงานรัฐวิสาหกิจให้สอดคล้องกับมาตรฐานแรงงานระหว่างประเทศ กระทรวงแรงงานจึงมีการยกร่างขึ้นมาใหม่ ซึ่งปัจจุบันอยู่ในขั้นตอนบรรจุเป็นวาระให้สภาผู้แทนราษฎรพิจารณา ทั้งนี้ ผมจะนำหนังสือการขอให้ถอนร่างฉบับดังกล่าวไปเสนอท่านรัฐมนตรีว่าการกระทรวงแรงงานเพื่อทราบและรายงานท่านนายกรัฐมนตรีต่อไป
วันอังคารที่ 6 กันยายน 2565
เตือน! ปชช. - ร้านค้า อย่าแลกสิทธิ “คนละครึ่ง” เป็นเงินสด เข้าข่ายความผิดฐานฉ้อโกง จำคุกสูงสุด 3 ปี
.....
ขอแจ้งเตือนประชาชนและร้านค้าที่ร่วมโครงการคนละครึ่ง เฟส 5 อย่าทำธุรกรรมหรือมีการใช้จ่ายที่ไม่เป็นไปตามเงื่อนไขโครงการ โดยเฉพาะการแลกสิทธิเป็นเงินสด ที่พบว่ามีการโฆษณาผ่าน Social media ต่าง ๆ ถือเป็นการกระทำที่ผิดกฎหมาย เข้าข่ายความผิดฐาน “ฉ้อโกง” มีโทษจำคุกสูงสุด 3 ปี ปรับไม่เกิน 6 หมื่นบาท หรือทั้งจำทั้งปรับ ซึ่งรัฐบาลได้เฝ้าระวังและติดตามตรวจสอบอย่างใกล้ชิดมาโดยตลอด ดังนั้นหากถูกพบว่ากระทำผิดจริงอาจได้ไม่คุ้มเสีย
.
ประชาชนที่พบเห็นการกระทำผิด สามารถแจ้งเบาะแส - หลักฐานได้ที่ อีเมล [emailprotected]/ ส่งไปรษณีย์ลงทะเบียน ถึง “สำนักงานเศรษฐกิจการคลัง กระทรวงการคลัง ถนนพระรามที่ 6 แขวงพญาไท เขตพญาไท กรุงเทพมหานคร 10400”/ กระทรวงการคลัง โทร. 02 273 9020 ต่อ 3697 3527 3548 3509/ สายด่วนกรมการค้าภายใน 1569/ ธ.กรุงไทย โทร. 02-111-1144 (24 ชม.)
.
อ่านเพิ่มเติม คลิกhttps://www.thaigov.go.th/news/contents/details/58837
#ไทยคู่ฟ้า#ร่วมต้านโควิด19
-------------------
วันศุกร์ที่ 30 กันยายน 2565
รมว.เฮ้ง ห่วงใย สั่ง กสร. กำหนดมาตรการด้านความปลอดภัยในสถานประกอบกิจการ รองรับพายุ “โนรู”
รมว.แรงงาน ห่วงใยการเกิดความไม่ปลอดภัยในสถานประกอบกิจการจากพายุ “โนรู” ทำฝนตกหนัก ขอความร่วมมือนายจ้าง ลูกจ้าง ปฏิบัติตามมาตรการด้านความปลอดภัยในสถานประกอบกิจการเพื่อรับมือกับปัญหาอุทกภัย
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ตามที่กรมอุตุนิยมวิทยาได้เตือนภัยพายุ “โนรู” เคลื่อนที่ผ่านประเทศไทย ทำให้มีฝนตกหนักในหลายพื้นที่ และอาจเกิดอุทกภัยจนทำให้เกิดความสูญเสียต่อชีวิต และทรัพย์สินทั้งลูกจ้างและนายจ้าง ตนจึงได้สั่งการให้กรมสวัสดิการและคุ้มครองแรงงาน (กสร.) กำหนดมาตรการด้านความปลอดภัยในสถานประกอบกิจการเพื่อรับมือกับปัญหาอุทกภัยขึ้น โดยแบ่งเป็น 3 ระยะ คือ ระยะก่อนเกิดเหตุอุทกภัยควรมีแผนเพื่อเตรียมความพร้อมเมื่อต้องเผชิญกับการเกิดอุทกภัย และติดตามข้อมูลข่าวสารจากประกาศของกรมอุตุนิยมวิทยา หรือกรมป้องกันและบรรเทาสาธารณภัยอย่างใกล้ชิด เพื่อนำมาใช้ในการประเมินความเสี่ยงในการเกิดอุทกภัยในสถานประกอบกิจการ เคลื่อนย้ายเครื่องจักร อุปกรณ์ไฟฟ้า หรือสารเคมีในสถานประกอบกิจการให้อยู่ในพื้นที่ที่ปลอดภัยหรือจัดทำผนังกั้นน้ำเพื่อกันไม่ให้น้ำท่วมเข้าถึง ระยะเกิดเหตุอุทกภัย ห้ามใช้งานเครื่องจักร และอุปกรณ์ไฟฟ้าโดยเด็ดขาด นอกจากเป็นอุปกรณ์ที่ใช้บรรเทาอุทกภัย เช่น ปั้มน้ำ หรือเครื่องสูบน้ำ พร้อมทั้งปิดกั้นบริเวณส่วนการผลิตที่มีน้ำท่วมขัง และระยะสุดท้ายหลังจากเกิดเหตุอุทกภัย ต้องตรวจสอบสภาพเครื่องจักร และอุปกรณ์ไฟฟ้าก่อนใช้งาน หากชำรุดต้องซ่อมแซมทันที พร้อมทั้งทำความสะอาดสถานที่จัดเก็บสารเคมีที่ถูกน้ำท่วมให้มีการระบายอากาศที่เพียงพอ ตรวจสภาพถังบรรจุสารเคมีให้ปิดผนึกแน่นหนา และจัดเก็บสารเคมีแยกตามประเภท ไม่เก็บรวมกัน เพื่อป้องกันอันตรายจากการเกิดเหตุเพลิงไหม้และระเบิดได้
ทางด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า กสร. ได้มีหนังสือขอความร่วมมือให้นายจ้าง ลูกจ้าง และสถานประกอบกิจการที่ตั้งอยู่ในบริเวณที่อาจได้รับผลกระทบปฏิบัติตามมาตรการดังกล่าวอย่างเคร่งครัด เพื่อป้องกันการสูญเสียต่อชีวิต และทรัพย์สินที่อาจเกิดขึ้นจากภัยธรรมชาติ โดยตนได้มอบหมายให้สำนักงานสวัสดิการและคุ้มครองแรงงานจังหวัดทุกจังหวัด และสำนักงานสวัสดิการและคุ้มครองแรงงานกรุงเทพมหานครทุกพื้นที่ประชาสัมพันธ์หนังสือดังกล่าวให้นายจ้าง ลูกจ้างทราบทุกช่องทาง หากนายจ้าง/เจ้าของสถานประกอบกิจการ ลูกจ้าง มีข้อสงสัยสามารถสอบถามเพิ่มเติมได้ที่ กองความปลอดภัยแรงงาน โทร 0 2448 9128-39 หรือโทรสายด่วน 1546 และ 1506 กด 3
วันอังคารที่ 11 ตุลาคม 2565
ครม. เห็นชอบร่างกฎกระทรวงกำหนดลักษณะของเหรียญกษาปณ์ที่ระลึกการประชุมผู้นำเขตเศรษฐกิจเอเปค ครั้งที่ 29
ครม. เห็นชอบร่างกฎกระทรวงกำหนดลักษณะของเหรียญกษาปณ์ที่ระลึกการประชุมผู้นำเขตเศรษฐกิจเอเปค ครั้งที่ 29
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 11 ต.ค. 65 ได้เห็นชอบร่างกฎกระทรวงกำหนดลักษณะของเหรียญกษาปณ์ที่ระลึกการประชุมผู้นำเขตเศรษฐกิจเอเปค ครั้งที่ 29 พ.ศ....
โดยการจัดทำเหรียญกษาปณ์ดังกล่าวนี้มีขึ้นเพื่อน้อมสำนึกในพระมหากรุณาธิคุณของพระบาทสมเด็จพระเจ้าอยู่หัว และเผยแพร่พระเกียรติคุณของพระองค์ท่าน ให้แผ่ไพศาลไปทั้งภายในประเทศและนานาประเทศ และเพื่อเป็นที่ระลึกเนื่องในโอกาสสำคัญที่ประเทศไทยเป็นเจ้าภาพการจัดประชุมผู้นำเขตเศรษฐกิจเอเปค ครั้งที่ 29 พ.ศ. 2565 พร้อมกับเผยแพร่ชื่อเสียงของประเทศไทยให้เป็นที่รู้จักแก่ชาวต่างชาติ ทั้งในส่วนของผู้เข้าร่วมประชุมและนักท่องเที่ยวทั่วไป
น.ส.ไตรศุลี กล่าวว่า การจัดทำเหรียญกษาปณ์ที่ระลึกครั้งนี้ เป็นไปตามมติของคณะกรรมการระดับชาติเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพการประชุมเอเปคปี พ.ศ. 2565 ซึ่งมี พล.อ.ประยุทธ์ จันทร์โอชา นายกรัฐมนตรีและรมว.กลาโหม เป็นประธาน และสำนักนายกรัฐมนตรีได้ดำเนินการตามขั้นตอน โดยขอพระราชทานพระบรมราชานุญาตจัดทำเหรียญกษาปณ์ที่ระลึกในโอกาสดังกล่าว ด้วยรูปแบบที่ได้นำความกราบบังคมทูลพระกรุณาทรงทราบฝ่าละอองธุลีพระบาท ทรงพระกรุณาโปรดเกล้าฯ พระราชทานพระบรมราชานุญาตแล้ว
น.ส.ไตรศุลี กล่าวว่า ลักษณะของเหรียญกษาปณ์ที่ระลึกฯ กรมธนารักษ์ กระทรวงการคลัง ได้จัดทำเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา จำนวนไม่เกิน 1 ล้านเหรียญ โดยเหรียญมีลักษณะกลม วงขอบนอกมีเฟืองจักร แต่ละเหรียญจะมีส่วนผสมของนิกเกิลร้อยละ 25 ทองแดงร้อยละ 75 น้ำหนักเหรียญ 15 กรัม ขนาดเส้นผ่านศูนย์กลาง 32 มิลลิเมตร
ในส่วนของลวดลายนั้น รูปแบบด้านหน้า กลางเหรียญมีพระบรมรูปพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ผินพระพักตร์ทางเบื้องขวา ทรงฉลองพระองค์เครื่องแบบเต็มยศทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว ฉลองพระองค์ครุยมหาจักรีบรมราชวงศ์ ทรงเครื่องขัตติยราชอิสริยาภรณ์ อันมีเกียรติคุณรุ่งเรืองยิ่งมหาจักรีบรมราชวงศ์และสายสร้อยจุลจอมเกล้า ภายในวงขอบเหรียญเบื้องล่างมีข้อความว่า “พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
รูปแบบด้านหลัง กลางเหรียญมีรูปตราสัญลักษณ์การประชุมผู้นำเขตเศรษฐกิจเอเปค ครั้งที่ 29 เบื้องซ้ายมีเลขบอกราคา "๒๐" เบื้องขวามีข้อความว่า "บาท" ภายในวงขอบเหรียญเบื้องบนมีข้อความว่า "การประชุมผู้นำเขตเศรษฐกิจเอเปค ครั้งที่ ๒๙ พ.ศ. ๒๕๖๕" เบื้องล่างมีข้อความว่า "ประเทศไทย"
น.ส.ไตรศุลี กล่าวว่า หลัง ครม. ได้เห็นชอบกฎกระทรวงฯ ครั้งนี้แล้ว ลำดับต่อไปจะดำเนินการส่งให้สำนักงานคณะกรรมการกฤษฎีกาตรวจพิจารณา และให้รัฐมนตรีว่าการกระทรวงการคลังลงนามก่อนประกาศในราชกิจจานุเบกษา และกรมธนารักษ์จะดำเนินการจำหน่ายจ่ายแลกเหรียญกษาปณ์ที่ระลึกต่อไป
วันจันทร์ที่ 29 สิงหาคม 2565
พม. เร่งช่วยเหลือกลุ่มเปราะบางในชุมชนกุหลาบแดง กทม. หลังเกิดเหตุเพลิงไหม้
พม. เร่งช่วยเหลือกลุ่มเปราะบางในชุมชนกุหลาบแดง กทม. หลังเกิดเหตุเพลิงไหม้
วันที่ 28 สิงหาคม 2565นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีความห่วงใยชาวชุมชนกุหลาบแดง เขตปทุมวัน กทม. ได้รับความเดือดร้อนจากเหตุเพลิงไหม้บ้านเรือน เมื่อวันที่ 26 สิงหาคม 2565 ทั้งนี้ กระทรวงการพัฒนาสังคมและความมั่นคงของมนุษย์ (พม.) โดยหน่วยงานสังกัดกรมพัฒนาสังคมและสวัสดิการ (พส.) ได้แก่ ศูนย์คุ้มครองคนไร้ที่พึ่งกรุงเทพมหานคร และบ้านมิตรไมตรีห้วยขวาง พร้อมด้วยอาสาสมัครพัฒนาสังคมและความมั่นคงของมนุษย์ (อพม.) เขตปทุมวัน กทม. ได้ร่วมกันลงพื้นที่ชุมชนกุหลาบแดงเรียบร้อยแล้ว เมื่อวานนี้ (27 ส.ค. 65) เพื่อเร่งสำรวจกลุ่มเปราะบางทั้งเด็ก ผู้สูงอายุ และคนพิการ รวมทั้งผู้ป่วยติดเตียง ที่ได้รับผลกระทบ อีกทั้งเร่งให้ความช่วยเหลือตามภารกิจกระทรวง พม. เพื่อบรรเทาความเดือดร้อนในเบื้องต้น
นายจุติกล่าวต่อไปว่า ชุมชนกุหลาบแดงอยู่ในซอยปลูกจิต ถนนพระรามสี่ เขตปทุมวัน กทม. มีลักษณะที่พักอาศัยเป็นบ้านไม้ 2 ชั้น ปลูกติดกันหลายหลัง โดยบ้านถูกเพลิงไหม้เสียหายหมดทั้งหลัง จำนวน 4 หลัง และบ้านเสียหายบางส่วน จำนวน 2 หลัง ทั้งนี้ มีผู้ประสบภัย จำนวน 6 หลังคาเรือน 20 ครอบครัว 43 คน แต่โชคดีที่ไม่มีชาวชุมชนได้รับบาดเจ็บและเสียชีวิต
นายจุติกล่าวเพิ่มเติมว่า สำหรับการช่วยเหลือชาวชุมชนกุหลาบแดงในระยะเร่งด่วน นั้น กระทรวง พม. โดยศูนย์คุ้มครองคนไร้ที่พึ่งกรุงเทพมหานคร จะเร่งพิจารณาให้การช่วยเหลือจ่ายเงินสงเคราะห์ครอบครัวผู้มีรายได้น้อยแก่ผู้ประสบภัยตามที่สำนักเขตปทุมวันรับรอง ซึ่งได้ตั้งจุดอำนวยการผู้ประสบภัย ณ ศูนย์สร้างสุขทุกวัยบ่อนไก่ อีกทั้งจะร่วมหาแนวทางช่วยเหลือในระยะต่อไปร่วมกับสำนักงานเขตปทุมวัน กทม. และหน่วยงานที่เกี่ยวข้อง เพื่อให้ชาวชุมชนกุหลาบแดงกลับมาใช้ชีวิตได้เป็นปกติสุขโดยเร็ว ทั้งนี้ สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง และอาสาสมัครพัฒนาสังคมฯ (อพม.) ในพื้นที่
วันพฤหัสบดีที่ 27 ตุลาคม 2565
ดีอีเอส ร่วมประชุม Asia – Pacific Ministerial Roundtable on Digital Infrastructure
ดีอีเอส ร่วมประชุม Asia – Pacific Ministerial Roundtable on Digital Infrastructure
เมื่อวานนี้นายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม(ดีอีเอส)ร่วมบรรยายพิเศษในการประชุมAsia – Ministerial Roundtable on Digital Infrastructureหัวข้อ“Building a Digital Future: Digital Transformation Roadmap for Thailand”โดยได้กล่าวถึงแผนกลยุทธ์ในการปรับเปลี่ยนประเทศไทยสู่สังคมดิจิทัลอาทิการพัฒนาโครงสร้างพื้นฐานการเข้าถึงอินเทอร์เน็ตความเร็วสูงของประชาชนการพัฒนากำลังคนด้านดิจิทัลการพัฒนาโครงการเมืองอัจฉริยะในประเทศไทยเป็นต้น
การประชุมดังกล่าวจัดขึ้นโดยGlobal System for Mobile Communications Association (GSMA)ในงานThe 13th Global Mobile Broadband Forumเพื่อเป็นเวทีสำหรับผู้แทนภาครัฐและภาคเอกชนในการหารือนโยบายและกฏระเบียบของการพัฒนาโครงสร้างพื้นฐานด้านคมนาคมการลดช่องว่างในการเข้าถึงทางดิจิทัลเพื่อสนับสนุนและนำไปสู่การเปลี่ยนแปลงไปสู่เศรษฐกิจดิจิทัลณศูนย์การประชุมแห่งชาติสิริกิติ์กรุงเทพฯ
***************
วันพฤหัสบดีที่ 8 กันยายน 2565
​Cabinet approves MRTA’s land rent by SAT for construction of youth sports center
​Cabinet approves MRTA’s land rent by SAT for construction of youth sports center
Deputy Government Spokesperson Traisuree Taisaranakul disclosed that the cabinet, in its meeting on September 6, 2022, has made approval for the Mass Rapid Transit Authority of Thailand (MRTA) to rent out part of its Huay Khwang Depot to the Sports Authority of Thailand for the construction of sports center for youths.
According to the Deputy Government Spokesperson, the Sports Authority of Thailand (SAT) has been allocated the FY2022 budget for the total amount of 33.5 million Baht to construct a youth sports center, and made an agreement with MRTA to rent out the area of 1,867.29 square meters or 466.82 square wah of MRTA’s Huay Khwang Depot. The rental fee is agreed at 124,290.83 per month (VAT excluded). SAT will subsidize land and building taxes, while MRTA will prepare a monitoring plan to ensure safety of its electrical infrastructure. Under the agreement, the rental period is not specified, but there is a conditional clause prescribing that SAT return the land to MRTA by a specific period if the latter wants to use the land to expand its service system and operation.
วันศุกร์ที่ 2 กันยายน 2565
ธุรกิจนำเที่ยวไทยโตต่อเนื่อง! 7 เดือนแรกปี 65 จดทะเบียนตั้งธุรกิจใหม่ 549 ราย ทุนจดทะเบียน 989 ลบ.
.....
ปัจจุบันภาคการท่องเที่ยวไทยส่งสัญญาณการฟื้นตัวอย่างชัดเจน วัดได้จากจำนวนนักท่องเที่ยวสะสมกว่า 4 ล้านคนภายใน 8 เดือนแรกของปี 65
.
ล่าสุด กรมพัฒนาธุรกิจการค้า ก.พาณิชย์ เผยว่า 7 เดือนแรกของปี 65 มีธุรกิจนำเที่ยวและสำรองการเดินทางจดทะเบียนจัดตั้งธุรกิจใหม่ 549 ราย มีทุนจดทะเบียน 989 ล้านบาท ซึ่งเพิ่มขึ้นจากปีก่อน 169% และ 226% ตามลำดับ
.
สำหรับภาพรวมธุรกิจนำเที่ยวและสำรองการเดินทางที่ “ดำเนินกิจการอยู่” นั้น (ข้อมูล ณ 31 ก.ค. 65) พบว่า มีจำนวนทั้งสิ้น 11,891 ราย และมีมูลค่าทุนกว่า 4.3 หมื่นล้านบาท โดยมีนักลงทุนจากหลายประเทศ แบ่งเป็น
.
1.นักลงทุนไทย มูลค่าทุน 3.7 หมื่นล้านบาท (ร้อยละ 87.2)
2.นักลงทุนจีน มูลค่าทุน 1.1 พันล้านบาท (ร้อยละ 2.6)
3.นักลงทุนเกาหลีใต้ มูลค่าทุน 528 ล้านบาท (ร้อยละ 1.2)
4.นักลงทุนอินเดีย มูลค่าทุน 445 ล้านบาท (ร้อยละ 1)
5.นักลงทุนสัญชาติอื่น ๆ มูลค่าทุน 3.4 พันล้านบาท (ร้อยละ)
.
ทั้งนี้ รัฐบาลยังคงเดินหน้าขับเคลื่อนนโยบายต่าง ๆ เช่น การยกเว้นวีซ่าให้นักท่องเที่ยวต่างชาติอยู่ในไทยได้นานขึ้น การประชาสัมพันธ์จัดงานและแนะนำสถานที่ท่องเที่ยวต่าง ๆ ให้เป็นที่รู้จักในระดับนานาชาติ เป็นต้น ซึ่งจะเป็นส่วนสำคัญให้ภาคการท่องเที่ยวไทยกลับมาฟื้นตัวได้ 100% คาดว่าภายในสิ้นปี 65 จะมีจำนวนนักท่องเที่ยวต่างชาติรวม 10 ล้าน
.
อ่านเพิ่มเติม คลิกhttps://www.thaigov.go.th/news/contents/details/58589
#ไทยคู่ฟ้า#ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม! คุมนำเข้าสารเคมี “โซเดียมไซยาไนด์ - เบนซิลคลอไรด์ - เบนซิลไซยาไนด์ ตัดตอนกระบวนการผลิตยาเสพติด
แจ้งเตือน! ผู้ลงทะเบียนโครงการลงทะเบียนเพื่อสวัสดิการแห่งรัฐ ปี 65 หากขึ้นสถานะไม่สมบูรณ์ ต้องแก้ไขให้เสร็จภายใน 17 พ.ย. นี้
อย่าแชร์! รัฐบาลช่วยเงินทำศพผู้สูงอายุ รายละ 30,000 บาท ไม่เป็นความจริง ขอความร่วมมือ ปชช. ส่งต่อข่าวจริง คือ รัฐบาลช่วยเหลือรายละ 3,000 บาทตามหลักเกณฑ์ที่ พม. กำหนด
กรุงเทพฯ คว้าอันดับ 1 เมืองน่าพักผ่อนมากที่สุดในเอเชียแปซิฟิก (Best Leisure time city in Asia-Pacific) 6 ปีซ้อน
ปลื้ม! OHCHR ชื่นชมไทย ที่ประกาศใช้กฎหมาย “ป้องกันทรมาน – บุคคลสูญหาย ปี 65”
วันพฤหัสบดีที่ 20 ตุลาคม 2565
รัฐบาล เดินหน้าสร้างกำลังคนรองรับ EEC คาด มีตำแหน่งงาน 475,688 อัตรา รับวุฒิตั้งแต่ ปวส. – ป.เอก
.....
รัฐบาลผลักดันโครงการพัฒนาเศรษฐกิจพิเศษภาคตะวันออก หรือ EEC อย่างจริงจัง พร้อมวางแนวทางพัฒนากำลังคน แบ่งเป็น 2 แบบ คือ EEC Model Type A สถานศึกษาร่วมกับสถานประกอบการจัดหลักสูตรปริญญา หรือ ประกาศนียบัตรวิชาชีพ(ปวส.) ให้ตรงกับความต้องการและได้อัตราค่าจ้างสูงกว่าปกติ และ EEC Model Type B เป็นหลักสูตรอบรมระยะสั้น ไม่มีปริญญา สำหรับบุคลากรในภาคอุตสาหกรรมหรือประชาชนทั่วไป โดยมีสถาบันการศึกษาพร้อมเข้าร่วมกว่า 941 แห่ง ทั้งในและนอกพื้นที่ EEC
.
เมื่อ EEC แล้วเสร็จ คาดว่าจะมีความต้องการบุคลากร 475,688 อัตรา เช่น อุตสาหกรรมท่องเที่ยวกลุ่มรายได้ดีและท่องเที่ยวเชิงสุขภาพ อุตสาหกรรมหุ่นยนต์ อุตสาหกรรมดิจิทัล อุตสาหกรรมอิเล็กทรอนิกส์อัจฉริยะ อุตสาหกรรมการแพทย์ครบวงจร อุตสาหกรรมพาณิชย์นาวี อุตสาหกรรมยานยนต์แห่งอนาคต อุตสาหกรรมการบินและโลจิสติกส์ แบ่งเป็น ระดับอาชีวศึกษา 253,114 ตำแหน่ง ป.ตรี 214,070 ตำแหน่ง ป.โท-เอก 8,610 ตำแหน่ง
.
อ่านเพิ่มเติม คลิก >>https://www.thaigov.go.th/news/contents/details/60488
.
#ไทยคู่ฟ้า#สื่อสารรัฐบาลไทย
-------------------
วันพุธที่ 14 กันยายน 2565
ครม.อนุมัติงบกว่า 28 ลบ. เดินหน้าประเมิน SEA แผนแม่บทพัฒนาสงขลาและปัตตานี สร้างสมดุลการพัฒนาเมืองต้นแบบชายแดนใต้
ครม.อนุมัติงบกว่า 28 ลบ. เดินหน้าประเมิน SEA แผนแม่บทพัฒนาสงขลาและปัตตานี สร้างสมดุลการพัฒนาเมืองต้นแบบชายแดนใต้
วันที่ 14 กันยายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงผลการประชุมคณะรัฐมนตรี (ครม.) เมื่อวันที่ 13 กันยายน 2565 ว่า ตามที่ ครม. ได้มีมติเมื่อ 14 ธันวาคม 2564 ให้สำนักงานสภาพัฒนาเศรษฐกิจและสังคมแห่งชาติ (สศช.) และหน่วยงานที่เกี่ยวข้องร่วมกันจัดทำการประเมินสิ่งแวดล้อมระดับยุทธศาสตร์ (Strategic Environmental Assessment: SEA) สำหรับแผนแม่บทการพัฒนาเชิงพื้นที่ของจังหวัดสงขลาและปัตตานี ซึ่งครอบคลุมโครงการเมืองต้นแบบ อำเภอจะนะ จังหวัดสงขลาด้วย ที่ผ่านมา สศช.ได้ดำเนินการจัดรับฟังความคิดเห็นของประชาชนในพื้นที่ตามมติ ครม. ไปแล้วรวม 4 ครั้ง เกี่ยวกับประเด็นสำคัญที่เป็นปัจจัยแห่งความสำเร็จในการจัดทำการประเมินสิ่งแวดล้อมระดับยุทธศาสตร์ (SEA) เช่น ความคาดหวังต่อการจัดการประเมิน SEA ระยะเวลาในการดำเนินการ เป็นต้น ขณะนี้ เข้าสู่การดำเนินการจัดทำการประเมินสิ่งแวดล้อมระดับยุทธศาสตร์ (SEA)
ครม.จึงมีมติอนุมัติงบประมาณจำนวน 28.22 ล้านบาท เพื่อดำเนินโครงการการจัดทำการประเมินสิ่งแวดล้อมระดับยุทธศาสตร์ (Strategic Environmental Assessment: SEA) สำหรับแผนแม่บทการพัฒนาเชิงพื้นที่ของจังหวัดสงขลาและปัตตานี ซึ่งเป็นงบประมาณผูกพันข้ามปี พ.ศ. 2565 – 2567 โดยในปีงบประมาณ พ.ศ. 2565 ให้ใช้จ่ายจากงบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 14.11 ล้านบาท ส่วนปีงบประมาณ พ.ศ. 2566 – 2567 ให้ สศช.จัดทำแผนการปฏิบัติงานและแผนการใช้จ่ายงบประมาณ เพื่อดำเนินโครงการดังกล่าวตามความจำเป็นและเหมาะสมต่อไป
นางสาวรัชดา กล่าวด้วยว่า การจัดทำการประเมินสิ่งแวดล้อมระดับยุทธศาสตร์ (SEA) สำหรับแผนแม่บทการพัฒนาเชิงพื้นที่ของจังหวัดสงขลาและปัตตานีในครั้งนี้ มีวัตถุประสงค์เพื่อพัฒนาแผนแม่บทให้มีความสอดคล้องกับศักยภาพของพื้นที่ คำนึงถึงความสมดุลของการพัฒนาด้านเศรษฐกิจ สังคม และสิ่งแวดล้อม และให้ความสำคัญกับการมีส่วนร่วมของทุกภาคส่วนที่เกี่ยวข้อง เพื่อนำไปสู่การพัฒนาที่ยั่งยืน โดยมีเป้าหมายดำเนินการจัดประชุมเพื่อรับฟังความคิดเห็นในทุกขั้นตอนอย่างน้อย 8 ครั้ง (40 เวที) และมีผู้เข้าร่วมประชุมจำนวนอย่างน้อย 3,000 คน พร้อมทั้งสร้างความรู้ความเข้าใจและเผยแพร่ประชาสัมพันธ์การจัดทำการประเมินสิ่งแวดล้อมระดับยุทธศาสตร์ ผ่านการผลิตสื่อประชาสัมพันธ์และจัดกิจกรรมการสร้างการรับรู้ในรูปแบบต่าง ๆ ภายใต้กรอบระยะเวลาดำเนินการโครงการ 18 เดือน
............................
วันอาทิตย์ที่ 18 กันยายน 2565
โฆษกรัฐบาลเผย เงินสำรองระหว่างประเทศของไทยอยู่ในระดับสูง มากเป็นอันดับที่ 12 ของโลก สาเหตุที่เงินสำรองฯปรับลดลงมาจากตลาดการเงินที่ผันผวน ยืนยันตลาดการเงินของไทยยังแข็งแกร่งและมีเสถียรภาพ
โฆษกรัฐบาลเผย เงินสำรองระหว่างประเทศของไทยอยู่ในระดับสูง มากเป็นอันดับที่ 12 ของโลก สาเหตุที่เงินสำรองฯปรับลดลงมาจากตลาดการเงินที่ผันผวน ยืนยันตลาดการเงินของไทยยังแข็งแกร่งและมีเสถียรภาพ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยถึงกรณีมูลค่าเงินสำรองระหว่างประเทศของประเทศปรับลดลง เป็นผลมาจากการแข็งค่าอย่างต่อเนื่องของเงินดอลลาร์ พร้อมเน้นย้ำไม่พบสัญญาณการเคลื่อนย้ายเงินทุนที่ผิดปกติ และระดับเงินสำรองฯ เมื่อเทียบต่อ GDP ยังสูงกว่าหลายประเทศ
โฆษกประจำสำนักนายกรัฐมนตรี กล่าวว่า จากข้อมูลของธนาคารแห่งประเทศไทย (ธปท.) พบว่า มูลค่าเงินสำรองระหว่างประเทศที่ปรับลดลงจาก 2.78 แสนล้านดอลลาร์ในช่วงต้นปี มาอยู่ที่ระดับ 2.4 แสนล้านดอลลาร์ เป็นผลมาจากการตีมูลค่าเงินสำรองฯ ที่อยู่ในสินทรัพย์หลายสกุลเงินให้เป็นสกุลดอลลาร์ โดยเงินสกุลดอลลาร์ที่แข็งค่าขึ้น ทำให้สินทรัพย์สกุลอื่น ๆ เมื่อตีมูลค่าเป็นรูปดอลลาร์มีมูลค่าลดลง ซึ่งในช่วงสัปดาห์ที่ผ่านมา ตลาดการเงินผันผวนสูงขึ้นจากตัวเลขเงินเฟ้อสหรัฐฯ ที่อยู่ในระดับสูงต่อเนื่อง และเป็นเหตุการณ์ปกติในช่วงที่ค่าเงินดอลลาร์เคลื่อนไหวผันผวนสูง มูลค่าเงินสำรองฯ ก็จะผันผวนสูงขึ้นตามไปด้วย
นอกจากนี้ ธนาคารแห่งประเทศไทยยังยืนยันว่า ไม่พบสัญญาณการเคลื่อนย้ายเงินทุนที่ผิดปกติ และประเทศไทยยังมีฐานะทางการเงินที่ดี จากระดับเงินสำรองฯ ที่อยู่ประมาณ 2.4 แสนล้านดอลลาร์ ทำให้ไทยเป็นประเทศที่มีเงินสำรองฯ มากที่สุดเป็นอันดับที่ 12 ของโลก และเมื่อเทียบเงินสำรองฯ ต่อ GDP จะคิดเป็น 48% ของ GDP ซึ่งสูงเป็นอันดับที่ 6 ของโลก รวมถึงยังสูงกว่าหนี้ต่างประเทศระยะสั้นของไทยถึงเกือบ 3 เท่า
“สถานการณ์เศรษฐกิจที่ผันผวน ปัญหาเงินเฟ้อสูง ราคาน้ำมันแพง และราคาสินค้าปรับสูงขึ้น รวมถึงตลาดการเงินที่ผันผวน ได้สร้างผลกระทบต่อค่าเงิน และเงินสำรองระหว่างประเทศ เป็นผลกระทบที่เกิดขึ้นกับหลาย ๆ ประเทศในโลก อย่างไรก็ตาม ไทยยังมีเงินสำรองระหว่างประเทศที่เพียงพอจะรับมือสถานการณ์ในปัจจุบัน ตลอดจน ตลาดการเงินของไทยยังคงมีความแข็งแกร่ง มีเสถียรภาพ รวมทั้งไทยยังมีศักยภาพ เป็นที่น่าสนใจ และสร้างความเชื่อมั่นให้กับต่างประเทศและนักลงทุนได้” นายอนุชาฯ กล่าว
วันอาทิตย์ที่ 2 ตุลาคม 2565
กสร. แจงลูกจ้างโพสต์บ่นนายจ้าง ต้องดูข้อความที่โพสต์สร้างความเสียหาย ต่อนายจ้างหรือไม่ หากไม่เสียหาย นายจ้างเลิกจ้างต้องจ่ายค่าชดเชย
กรมสวัสดิการและคุ้มครองแรงงาน ชี้แจงกรณีลูกจ้างโพสต์บ่นนายจ้าง สามารถเลิกจ้างได้ โดยไม่ต้องจ่ายค่าชดเชย ต้องพิจารณาว่าข้อความที่โพสต์มีเจตนาหมิ่นประมาทนายจ้างจนได้รับเสียหายหรือไม่
หากไม่ใช่ถ้อยคำที่สร้างความเสียหายต่อชื่อเสียง หรือกิจการของนายจ้าง
กรมสวัสดิการและคุ้มครองแรงงาน ชี้แจงกรณีลูกจ้างโพสต์บ่นนายจ้าง สามารถเลิกจ้างได้ โดยไม่ต้องจ่ายค่าชดเชย ต้องพิจารณาว่าข้อความที่โพสต์มีเจตนาหมิ่นประมาทนายจ้างจนได้รับเสียหายหรือไม่
หากไม่ใช่ถ้อยคำที่สร้างความเสียหายต่อชื่อเสียง หรือกิจการของนายจ้าง นายจ้างเลิกจ้างต้องจ่ายค่าชดเชย
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยถึงกรณีที่มีข่าวเผยแพร่บนสื่อออนไลน์ว่าลูกจ้างโพสต์บ่นนายจ้าง สามารถเลิกจ้างได้ โดยไม่ต้องจ่ายค่าชดเชยและสินจ้างแทนการบอกกล่าวล่วงหน้า ทางกรมฯได้ตรวจสอบข้อมูลจากประเด็นดังกล่าวเป็นที่เรียบร้อยแล้ว และขอชี้แจงให้ทราบว่าการที่นายจ้างเลิกจ้างลูกจ้างโดยไม่ต้องจ่ายค่าชดเชย และสินจ้างแทนการบอกกล่าวล่วงหน้า ด้วยเหตุที่ลูกจ้างโพสต์บ่นนายจ้าง ต้องดูว่าข้อความที่โพสต์เป็นข้อความที่หมิ่นประมาทนายจ้างจนได้รับเสียหายต่อชื่อเสียง หรือจงใจทำให้นายจ้างได้รับความเสียหายต่อกิจการหรือไม่ หากข้อความที่โพสต์เป็นข้อความที่เข้าข่ายหมิ่นประมาทนายจ้าง หรือจงใจให้นายจ้างได้รับความเสียหายตามมาตรา 119 แห่งพระราชบัญญัติคุ้มครองแรงงาน พ.ศ. 2541 กรณีนี้นายจ้างเลิกจ้างลูกจ้างได้ โดยไม่ต้องจ่ายค่าชดเชยให้แก่ลูกจ้าง แต่หากข้อความที่โพสต์เป็นเพียงถ้อยคำที่ไม่สุภาพไม่ถึงกับเป็นการเสียดสี เหยียดหยาม หรือดูหมิ่นนายจ้าง จึงไม่ถือเป็นเรื่องร้ายแรง
หากนายจ้างเลิกจ้าง โดยที่ไม่เคยตักเตือนลูกจ้างเป็นหนังสือก่อน นายจ้างต้องจ่ายค่าชดเชย และสินจ้างแทนการบอกกล่าวล่วงหน้าให้กับลูกจ้าง
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า การที่จะเลิกจ้างลูกจ้างต้องดูความเหมาะสมแล้วแต่กรณี หากไม่ใช่การกระทำที่ก่อให้เกิดความเสียหายต่อนายจ้าง แล้วนายจ้างกลับเลิกจ้าง ก็จะเป็นการเลิกจ้างที่ไม่เป็นธรรมได้ ทั้งนี้ นายจ้าง หรือลูกจ้าง มีข้อสงสัยเกี่ยวกับปัญหาด้านแรงงาน สามารถขอคำปรึกษาได้ที่ สำนักงานสวัสดิการและคุ้มครองแรงงานจังหวัดทุกจังหวัด
หรือสำนักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรสายด่วน 1506 กด 3 หรือ 1546
วันพฤหัสบดีที่ 15 กันยายน 2565
16 ก.ย. นี้! เปิดลงทะเบียนเงินอุดหนุนบุตร - ตรวจสอบสิทธิ ผ่านแอปฯ “เงินเด็ก”
.....
สะดวกยิ่งขึ้น! สำหรับพ่อแม่ผู้ปกครองที่ต้องการลงทะเบียนรับสิทธิตามโครงการเงินอุดหนุนเพื่อการเลี้ยงดูเด็กแรกเกิด (600 บ./คน/เดือน) โดยตั้งแต่วันที่ 16 ก.ย. 65 เป็นต้นไป สามารถลงทะเบียนได้ทั้ง 2 วิธี คือ 1.ลงทะเบียน ณ เทศบาล/ตำบล/เขต ที่เด็กแรกเกิด - ผู้ปกครองอาศัยอยู่จริง และ 2.ลงทะเบียนผ่านแอปพลิเคชัน “เงินเด็ก” ที่สามารถลงทะเบียนและตรวจสอบสิทธิการลงทะเบียนได้ทุกที่ ทุกเวลา
.
คุณสมบัติผู้ลงทะเบียน
ผู้ปกครอง :
-เป็นบิดา มารดา หรือบุคคลอื่นที่เป็นผู้เลี้ยงดูเด็กแรกเกิด
-เด็กแรกเกิดต้องอาศัยรวมอยู่ด้วย
-สมาชิกครัวเรือนมีรายได้เฉลี่ยไม่เกิน 100,000 บ./คน/ปี
-สามารถรับเงินผ่านบัญชีที่ผูกพร้อมเพย์ด้วยเลขบัตรประชาชน
เด็กแรกเกิด :
-อายุไม่เกิน 6 ปี สัญชาติไทย
-ไม่อยู่ในสถานสงเคราะห์ของรัฐหรือเอกชนตามที่กรมกิจการเด็กและเยาวชนกำหนด
.
ผู้ปกครองที่ต้องการลงทะเบียนผ่านแอปพลิเคชัน “เงินเด็ก” จะต้องพิสูจน์ตัวตนก่อนในครั้งแรก ณ ที่ว่าการอำเภอหรือสํานักงานเขต พร้อมยืนยันตัวตนผ่านแอปพลิเคชัน D.DOPA ของกรมการปกครอง…ดูรายละเอียดเพิ่มเติมได้ที่ https://www.facebook.com/CSGProjectOfficial/
#ไทยคู่ฟ้า #ร่วมต้านโควิด19
-------------------
วันพฤหัสบดีที่ 15 กันยายน 2565
คปภ. ตั้งศูนย์ช่วยเหลือด้านประกันภัยจากเหตุน้ำท่วมทั่วประเทศ อำนวยความสะดวกประชาชน ติดต่อได้ที่ สายด่วน คปภ. 1186
.....
คณะกรรมการกำกับและส่งเสริมการประกอบธุรกิจประกันภัย (คปภ.) ตั้งศูนย์ช่วยเหลือด้านประกันภัย เพื่อช่วยผู้เอาประกันภัยที่ได้รับผลกระทบจากน้ำท่วม ณ สำนักงาน คปภ. ส่วนกลาง, สำนักงาน คปภ. เขตท่าพระ, สำนักงาน คปภ. เขตบางนา, สำนักงาน คปภ. ภาค และสำนักงาน คปภ. จังหวัดทั่วประเทศ เพื่ออำนวยการและประสานงานด้านประกันภัยในการรับแจ้ง ตรวจสอบข้อมูล รวมทั้งติดตามการจ่ายค่าสินไหมทดแทนให้ประชาชนผู้เอาประกันภัย
.
สำหรับราคากลางค่าซ่อมรถจะใช้แนวปฏิบัติตามมาตรฐานการซ่อมรถยนต์ที่ถูกน้ำท่วม ซึ่งแบ่งเป็น 5 ระดับ
• ระดับ A น้ำท่วมถึงพื้นรถยนต์ ประเมินค่าซ่อม 8,000 - 10,000 บาท
• ระดับ B น้ำท่วมถึงเบาะนั่ง ประเมินค่าซ่อม 15,000 - 20,000 บาท
• ระดับ C น้ำท่วมถึงส่วนล่างของคอนโซลหน้า ประเมินค่าซ่อม 25,000 - 30,000 บาท
• ระดับ D น้ำท่วมถึงส่วนบนของคอนโซลหน้า ประเมินค่าซ่อมเริ่มต้นที่ 30,000 บาทขึ้นไป
• ระดับ E รถยนต์จมน้ำทั้งคัน ซึ่งในกรณีนี้บริษัทจะคืนทุนประกันภัยให้กับผู้เอาประกันภัย
.
เบื้องต้นขอให้ตรวจสอบกรมธรรม์ประกันภัยที่ได้ซื้อไว้ว่าให้ความคุ้มครองภัยน้ำท่วมหรือไม่ โดยแจ้งข้อมูลและขอรับการช่วยเหลือด้านการประกันภัยผ่าน E-mail : [emailprotected] หากมีข้อสงสัยหรือมีปัญหาไม่ได้รับความเป็นธรรมด้านประกันภัย สามารถติดต่อได้ที่ สายด่วน คปภ. 1186 หรือติดต่อได้โดยตรง ณ สำนักงาน คปภ. ภาค/จังหวัด ทั่วประเทศ
#ไทยคู่ฟ้า#ร่วมต้านโควิด19
-------------------
วันอังคารที่ 13 กันยายน 2565
"พล.เอกประวิตร" สุดภูมิใจและยินดีกับทีมวอลเลย์บอลหญิงไทย คว้าแชมป์วอลเลย์บอลหญิงอาเซียน กรังด์ปรี 2022 ครั้งที่ 2  ย้ำพร้อมผลักดันใช้วิทยาศาสตร์การกีฬา สู่ทุกศึกการแข่งขันต่อไป
"พล.เอกประวิตร" สุดภูมิใจและยินดีกับทีมวอลเลย์บอลหญิงไทย คว้าแชมป์วอลเลย์บอลหญิงอาเซียน กรังด์ปรี 2022 ครั้งที่ 2  ย้ำพร้อมผลักดันใช้วิทยาศาสตร์การกีฬา สู่ทุกศึกการแข่งขันต่อไป
วันนี้ 11 ก.ย. 65 น.ส. ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า พล.อ.ประวิตร วงษ์สุวรรณ รองนายกรัฐมนตรี รักษาราชการนายกรัฐมนตรี รู้สึกยินดีและชื่นชมกับตำแหน่งแชมป์วอลเลย์บอลหญิงอาเซียน กรังด์ปรี 2022 ครั้งที่ 2 ที่ทีมวอลเลย์บอลหญิงไทยเอาชนะทีมชาติเวียดนาม 3 เซตรวด ในวันนี้
"พล.อ.ประวิตร ได้กล่าวชื่นชมและขอบคุณนักกีฬาและผู้ที่เกี่ยวข้องทุกท่านที่มีส่วนทำให้นักกีฬาวอลเลย์บอลหญิงของไทยพัฒนาผลงานได้อย่างชัดเจน ที่สามารถชนะ 3 ครั้งรวด จนได้รับแชมป์ในรายการนี้ เชื่อว่าคนไทยที่ได้ชมและร่วมลุ้น ก็มีความสุขและมีความภาคภูมิใจ ในความสำเร็จที่ไทยคว้าแชมป์มาได้ "
น.ส. ทิพานัน กล่าว น.ส. ทิพานัน กล่าวว่า ที่ผ่านมา พล.อ.ประวิตร ให้การสนับสนุนและส่งกำลังใจเชียร์ทีมวอลเลย์บอลหญิงทีมชาติไทยมาโดยตลอด โดยเฉพาะอย่างยิ่ง การสนับสนุนสร้างศูนย์วิทยาศาสตร์การกีฬาที่พัฒนาศักยภาพนักกีฬาในการแข่งขัน และในฐานะที่เป็นประธานบอร์ดการกีฬาแห่งประเทศไทยก็ได้สนับสนุนให้มีการสร้างศูนย์วิทยาศาสตร์การกีฬาเพื่อใช้พัฒนานักกีฬาของไทยให้มีความเข้มแข็ง ให้มีศักยภาพทัดเทียมแจ่งขันระดับสากลต่อไป
วันพุธที่ 28 กันยายน 2565
รัฐบาลขับเคลื่อนความเสมอภาคทางเพศ และการเสริมพลังสตรี ผ่านเวทีประชุมรัฐมนตรีอาเซียนด้านสตรี-สหรัฐอเมริกา
รัฐบาลขับเคลื่อนความเสมอภาคทางเพศและการเสริมพลังสตรี ผ่านเวทีประชุมรัฐมนตรีอาเซียนด้านสตรี-สหรัฐอเมริกา
วันที่ 28 กันยายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงผลการประชุมคณะรัฐมนตรี (ครม.) เมื่อวันที่ 27 กันยายน 2565 ว่า ครม.เห็นชอบหลักการร่างถ้อยแถลงร่วมการหารือระดับรัฐมนตรีอาเซียน- สหรัฐอเมริกาว่าด้วยความเสมอภาคระหว่างเพศและการเสริมพลังสตรี (Joint Statement of the ASEAN - U.S. Ministerial Dialogue on Gender Equality and Women's Empowerment) ในการประชุมพิเศษระดับรัฐนตรีอาเซียนด้านสตรี (ASEAN Ministerial Meeting on Women- AMMW) – สหรัฐอเมริกา (United State) เพื่อการส่งเสริมความเสมอภาคระหว่างเพศและการเสริมพลังสตรี ที่จัดขึ้นในวันที่ 29 กันยายน 2565 ผ่านระบบการประชุมทางไกล ตามที่กระทรวงการพัฒนาสังคมและความมั่นคงของมนุษย์เสนอ
สำหรับสาระสำคัญของร่างถ้อยแถลง อาทิ 1. ให้ความสำคัญกับความเสมอภาคระหว่างเพศการเสริมพลังสตรี การกำกับดูแลในระดับต่าง ๆ และการขจัดความรุนแรงต่อสตรีและเด็ก รวมถึงสนับสนุนกฎหมายระหว่างประเทศ 2. เสริมสร้างความมั่นคงทางเศรษฐกิจของสตรี การมีส่วนร่วมของกำลังแรงงานทั่วทั้งภูมิภาคอาเซียน ส่งเสริมการเป็นผู้ประกอบการและการมีส่วนร่วมในตลาด 3. ส่งเสริมการดำเนินการตามกรอบยุทธศาสตร์ การบูรณาการระหว่างเพศของอาเซียนและแผนงานของคณะกรรมการอาเซียนด้านสตรี (พ.ศ.2564 - 2568) และกรอบการทำงานแผนงานของอาเซียนที่เกี่ยวข้อง 4. สร้างสภาพแวดล้อมที่เอื้ออำนวยและปลอดภัย สำหรับงานส่งเสริมพลังทางเศรษฐกิจของสตรีและเน้นย้ำถึงความจำเป็นในการลงทุนอย่างต่อเนื่องของผู้นำสตรี 5.เน้นย้ำถึงความจำเป็นในการขจัดความรุนแรงด้วยเหตุแห่งเพศ โดยเฉพาะอย่างยิ่งความรุนแรงด้วยเหตุแห่งเพศที่เพิ่มจำนวนขึ้น
วันเสาร์ที่ 29 ตุลาคม 2565
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข น้อมนำมาถวายแด่พระสงฆ์ ณ วัดปรินายกวรวิหาร กรุงเทพมหานคร
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข น้อมนำมาถวายแด่พระสงฆ์ที่จำพรรษากาลถ้วนไตรมาส ณ วัดปรินายกวรวิหาร ถนนราชดำเนินนอก เขตพระนคร กรุงเทพมหานคร เพื่อเป็นการทำนุบำรุงพระพุทธศาสนา
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข น้อมนำมาถวายแด่พระสงฆ์ที่จำพรรษากาลถ้วนไตรมาส ณ วัดปรินายกวรวิหาร ถนนราชดำเนินนอกเขตพระนคร กรุงเทพมหานคร เพื่อเป็นการทำนุบำรุงพระพุทธศาสนา พร้อมมอบตู้ยา เวชภัณฑ์ และทุนการศึกษาให้แก่โรงเรียนอนุบาลวัดปรินายก และวงดุริยางค์ของโรงเรียน
วันนี้ (29 ตุลาคม 2565) ที่วัดปรินายกวรวิหาร ถนนราชดำเนินนอก แขวงบ้านพานถม เขตพระนคร กรุงเทพมหานคร นายแพทย์หม่อมหลวงสมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุขเป็นประธานถวายผ้าพระกฐินพระราชทานของกระทรวงสาธารณสุข ประจำปี 2565 โดยมีนายแพทย์โอภาส การย์กวินพงศ์ ปลัดกระทรวงสาธารณสุข ผู้บริหาร ข้าราชการและเจ้าหน้าที่ พุทธศาสนิกชน ร่วมพิธี
นายแพทย์หม่อมหลวงสมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุข กล่าวว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทาน ผ้าพระกฐินให้กระทรวงสาธารณสุข น้อมนำไปถวายพระสงฆ์ที่จำพรรษากาลถ้วนไตรมาส ณ วัดปรินายกวรวิหาร ถนนราชดำเนินนอก เขตพระนคร กรุงเทพมหานคร เพื่อสืบสานวัฒนธรรมและประเพณีอันดีงามของพุทธศาสนิกชนในการทำนุบำรุงพระพุทธศาสนา และบำรุงพระอาราม โดยผู้บริหาร ข้าราชการ เจ้าหน้าที่กระทรวงสาธารณสุข และประชาชนผู้มีจิตศรัทธาได้ร่วมทำบุญสมทบถวายผ้าพระกฐินพระราชทานเป็นเงินทั้งสิ้น 1,156,101.30 บาท (หนึ่งล้านหนึ่งแสนห้าหมื่นหกพันหนึ่งร้อยเอ็ดบาทสามสิบสตางค์)
สำหรับเครื่องพระกฐินพระราชทานประจำปีพุทธศักราช 2565 ประกอบด้วย 1.เครื่องสักการะบูชา ได้แก่ ผ้าห่มพระประธาน 1 ผืน เทียนพระปาติโมกข์ 1 ชุด 2.องค์พระกฐิน ได้แก่ ไตรจีวร 1 ชุด และผ้าขาว 1 ผืน 3.บริวารพระกฐิน ได้แก่บาตร หมอนหนุน ผ้าห่มขนหนู ผ้าแพรเหลือง ชุดโถข้าว ช้อน-ส้อม ปิ่นโต ชุดแก้วน้ำกระบะมุก กระติกน้ำร้อนไฟฟ้า โคมไฟตั้งโต๊ะ ไฟฉาย นาฬิกาปลุก ชุดเครื่องมือช่าง และกล่องบรรจุเครื่องพระกฐินพระราชทาน 1 กล่อง ในการนี้ กระทรวงสาธารณสุขได้ถวายตาลปัตรและย่ามที่ระลึกจำนวน 1 ชุด
ทั้งนี้ วัดปรินายกวรวิหาร เป็นพระอารามหลวงชั้นตรี ชนิดวรวิหาร ตั้งอยู่ในแขวงบ้านพานถม เขตพระนคร กรุงเทพมหานคร ภายในวัดมีปูชนียวัตถุและถาวรวัตถุที่สำคัญ ได้แก่ พระอุโบสถก่ออิฐถือปูน ภายในมีพระสุรภีพุทธพิมพ์ ซึ่งเป็นพระพุทธรูปปางมารวิชัย ฝีมือช่างสุโขทัย ประดิษฐานเป็นพระประธาน นอกจากนี้ ยังมีศาลาการเปรียญ ซึ่งเดิมเป็นตำหนักของพระราชวงศ์สมัยรัชกาลที่ 5 ลักษณะเป็นเรือนไม้ทรงไทย ซึ่งกรมศิลปากรได้ขึ้นทะเบียนวัดเป็นโบราณสถานสำคัญของชาติเมื่อปี พ.ศ.2492
************************************************** 29 ตุลาคม 2565
วันอาทิตย์ที่ 18 กันยายน 2565
ดีอีเอส จับสัญญาณข่าวปลอมเริ่ม “แป้ก” คนเชื่อน้อยลง
ดีอีเอส จับสัญญาณข่าวปลอมเริ่ม “แป้ก” คนเชื่อน้อยลง
ดีอีเอสสรุปสถานการณ์ข่าวปลอมรอบสัปดาห์ล่าสุดเห็นสัญญาณบวกคนรู้เท่าทันมากขึ้นโดย10อันดับเฟคนิวส์ที่คนสนใจมากสุดได้รับความสนใจต่ำกว่าหลักร้อยสอดคล้องกับสถิติการแจ้งความออนไลน์พบจำนวนคดีเกี่ยวกับข่าวปลอมลดลงถึง80%
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่9 - 15ก.ย. 65โดยศูนย์ต่อต้านข่าวปลอมมีจำนวนข้อความที่เข้ามาทั้งหมด11,300,442ข้อความหลังจากคัดกรองพบข้อความที่ต้องดำเนินการตรวจสอบ(Verify)จำนวน470ข้อความโดยเป็นจำนวนเรื่องที่ต้องดำเนินการตรวจสอบ170เรื่อง
ขณะที่ภาพรวมสถานการณ์ข่าวปลอมของไทยเริ่มเห็นแนวโน้มว่าประชาชนรู้เท่าทันข่าวปลอมมากขึ้นให้ความสนใจต่อข่าวปลอมที่ถูกแชร์ต่อๆกันน้อยลงโดยพบว่าข่าวปลอมที่ติดอันดับคนสนใจมากสุด10ข่าวประจำสัปดาห์นี้ไม่มีข่าวใดที่มียอดสนใจถึงหลักร้อย
สำหรับข่าวปลอมที่มีคนสนใจสูงสุด10อันดับประกอบด้วยอันดับ1เว็บไซต์กระทรวงสาธารณสุขเปิดให้กรอกข้อมูลเพื่อรับเงินช่วยเหลือโควิด19อันดับ2ดื่มเหล้าติดต่อกัน7วันช่วยเสริมสร้างระบบภูมิคุ้มกันในร่างกายและหากดื่มขณะตั้งครรภ์จะช่วยป้องกันปัญหาสุขภาพอันดับ3ตลาดหลักทรัพย์แห่งประเทศไทยเปิดลงทุนหุ้นECFกำไรสูงเริ่มต้นลงทุน1,000บาทอันดับ4ธ.ออมสินปล่อยสินเชื่อออมสินเงินด่วนเงินฉุกเฉินอนุมัติภายใน3นาที อันดับ5พายุหมุ่ยฟ้าจะเข้าภาคอีสานบริเวณจังหวัดมุกดาหารอำนาจเจริญอุบลราชธานี
อันดับ6เรื่อง4วิธีการปฐมพยาบาลเมื่อสำลักอาหารตกหมอนขาเป็นตะคริวและขาชาอันดับ7เรื่องธ.ออมสินธ.กรุงไทยร่วมกับบริษัทเอกชนเปิดให้กู้ยืม5,000 - 300,000บาทผ่านไลน์อันดับ8เสมหะตกค้างในเลือดปวดหัวเรื้อรังปล่อยทิ้งไว้นานจะสะสมเป็นลิ่มเลือดในสมองเสี่ยงอัมพฤกษ์อัมพาตอันดับ9ประเทศไทยในภาคอีสานภาคกลางเตรียมรับมือกับพายุ4ลูกและอันดับ10ริดสีดวงทวารเรื้อรังรักษาได้โดยงดเนื้อสัตว์7วันพร้อมกินเห็ดบ่อยๆ
“แนวโน้มที่ประชาชนมีความรู้เท่าทันข่าวปลอมมากขึ้นนี้ยังสอดคล้องกับข้อมูลการรับแจ้งความออนไลน์ผ่านเว็บไซต์www.thaipoliceonline.comซึ่งหลังจากเปิดตัวมาได้ราว5เดือนพบว่าคดีเกี่ยวกับเฟคนิวส์ลดลงถึง80%”นางสาวนพวรรณกล่าว
ทั้งนี้ยังต้องขอความร่วมมือกับประชาชนและการสร้างความตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์อย่างต่อเนื่องโดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
******************
วันศุกร์ที่ 23 กันยายน 2565
พล.อ.ประวิตร ติดตามสถานการณ์น้ำใกล้ชิด ห่วงประชาชนท้ายเขื่อนเจ้าพระยา กำชับทุกหน่วยงานเตรียมความพร้อมทุกด้าน
พล.อ.ประวิตร ติดตามสถานการณ์น้ำใกล้ชิด ห่วงประชาชนท้ายเขื่อนเจ้าพระยา กำชับทุกหน่วยงานเตรียมความพร้อมทุกด้าน
วันที่ 23 กันยายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า พล.อ.ประวิตร วงษ์สุวรรณ รองนายกรัฐมนตรี รักษาราชการนายกรัฐมนตรี ในฐานะประธานกรรมการทรัพยากรน้ำแห่งชาติ ได้ติดตามสถานการณ์น้ำอย่างใกล้ชิด โดยได้กำชับหน่วยงานที่เกี่ยวข้องเตรียมพร้อมทุกด้าน เพื่อรับมือกับสถานการณ์น้ำตามแนวปฏิบัติมาตรการฤดูฝน 13 มาตรการ พร้อมให้แจ้งเตือนประชาชนบริเวณท้ายเขื่อนเจ้าพระยา ที่อาจได้รับผลกระทบจากระดับน้ำที่สูงขึ้น จากกรณีที่กรมชลประทานเตรียมปรับเพิ่มการระบายน้ำ จากเดิม 2,000 ลบ.ม./วินาที เป็นไม่เกิน 2,200 ลบ.ม./วินาที ในลักษณะทยอยปรับการระบายแบบขั้นบันไดตั้งแต่วันที่ 24 กันยายน 2565 เพื่อรองรับสถานการณ์น้ำ หลังจากกรมอุตุนิยมวิทยาคาดการณ์ว่าจะมีฝนตกหนักถึงหนักมาก ในช่วงระหว่างวันที่ 21 – 26 กันยายน 2565 บริเวณภาคเหนือ ภาคกลาง รวมทั้งกรุงเทพมหานคร และปริมณฑล
น.ส.ทิพานัน กล่าวต่อว่า รัฐบาลได้เน้นย้ำให้ทุกหน่วยงานบริหารจัดการอย่างเหมาะสมและมีประสิทธิภาพ เพื่อบรรเทาผลกระทบต่อพี่น้องประชาชนที่มีที่อยู่อาศัยและที่ทำกินในพื้นที่เสี่ยง ใน 3 จังหวัดคือ จ.สิงห์บุรี จ.อ่างทอง และจ.พระนครศรีอยุธยา รวมทั้งกรุงเทพมหานครและปริมณฑล โดยนอกจากจะเตรียมพร้อมในการป้องกันไม่ให้เกิดอุทกภัยแล้ว ยังให้เตรียมสถานที่อพยพและอำนวยความสะดวกให้กับพี่น้องประชาชน รวมทั้งตรวจสอบความปลอดภัยด้านต่างๆ เช่น เสาไฟฟ้าแรงสูง ป้ายโฆษณาขนาดใหญ่
วันจันทร์ที่ 17 ตุลาคม 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เข้าร่วมการประชุมรัฐมนตรีขนส่งอาเซียน ครั้งที่ 28
การประชุมฯ ระหว่างวันที่ 16 - 17 ตุลาคม 2565 ณ เมืองบาหลี ประเทศอินโดนีเซีย
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เข้าร่วมการประชุมรัฐมนตรีขนส่งอาเซียน ครั้งที่ 28 และการประชุมอื่น ๆ ที่เกี่ยวข้อง โดยมี นางจตุพร เนียมสุข ผู้ช่วยปลัดกระทรวงคมนาคม และผู้แทนหน่วยงานที่เกี่ยวข้อง ได้แก่ กรมเจ้าท่า กรมการขนส่งทางบก กรมทางหลวง สำนักงานนโยบายและแผนการขนส่งและจราจร กรมการขนส่งทางราง สำนักงานการบินพลเรือนแห่งประเทศไทย การรถไฟแห่งประเทศไทย การท่าเรือแห่งประเทศไทย บริษัท วิทยุการบินแห่งประเทศไทย จำกัด และกระทรวงการต่างประเทศ เข้าร่วมการประชุมฯ ระหว่างวันที่ 16 - 17 ตุลาคม 2565 ณ เมืองบาหลี ประเทศอินโดนีเซีย
การประชุมรัฐมนตรีขนส่งอาเซียน ครั้งที่ 28 และการประชุมระดับรัฐมนตรีที่เกี่ยวข้อง ประกอบด้วย การประชุมรัฐมนตรีขนส่งระหว่างอาเซียน - สาธารณรัฐเกาหลี ครั้งที่ 13 การประชุมรัฐมนตรีขนส่งระหว่างอาเซียน - ญี่ปุ่น ครั้งที่ 20 และการประชุมรัฐมนตรีขนส่งระหว่างอาเซียน - จีน ครั้งที่ 21 โดยมี H.E. Mr. Budi Karya Sumadi รัฐมนตรีว่าการกระทรวงคมนาคมของอินโดนีเซีย ทำหน้าที่ประธานการประชุม โดยที่ประชุมได้ร่วมหารือในประเด็นเกี่ยวกับความร่วมมือด้านการขนส่งและแลกเปลี่ยนทัศนะต่อสถานการณ์ระหว่างประเทศในปัจจุบันเพื่อพัฒนาการคมนาคมขนส่งในภูมิภาค และร่วมรับรองงานที่มีลำดับความสำคัญและผลลัพธ์ที่สำคัญในสาขาการขนส่ง ประจำปี 2566 และเอกสารต่าง ๆ ได้แก่ คู่มือว่าด้วยระบบการจัดการสิ่งแวดล้อมท่าอากาศยาน หลักการสำหรับการจัดทำกฎระเบียบว่าด้วยการบริการขนส่งโดยการใช้แอปพลิเคชันสำหรับการขนส่งผู้โดยสารในอาเซียน และกรอบการดำเนินงานเพื่อส่งเสริมการหมุนเวียนตู้คอนเทนเนอร์ในภูมิภาค ซึ่งสะท้อนให้เห็นความร่วมมือของอาเซียนในการมุ่งสู่การขนส่งอัจฉริยะ และการปรับตัวที่ยืดหยุ่นพร้อมรับความเปลี่ยนแปลงที่เกิดขึ้นภายหลังการระบาดของโรคโควิด-19
ระหว่างการประชุมรัฐมนตรีขนส่งอาเซียน ครั้งที่ 28 นายอธิรัฐ รัตนเศรษฐ รัฐมนตรีช่วยว่าการกระทรวงคมนาคมได้กล่าวถ้อยแถลงสนับสนุนการรับรองเอกสารต่าง ๆ โดยประเทศไทยพร้อมจะทำงานอย่างใกล้ชิดกับประเทศสมาชิกอาเซียนในการดำเนินการให้เกิดผลอย่างเป็นรูปธรรม อีกทั้งประเทศไทยพร้อมสนับสนุนงานของอาเซียนในสาขาการขนส่งที่จะดำเนินการในปีถัดไป เพื่อบรรลุวัตถุประสงค์และเป้าหมายตามแผนยุทธศาสตร์ด้านการขนส่งของอาเซียน หรือแผนยุทธศาสตร์กัวลาลัมเปอร์ (Kuala Lumpur Transport Strategic Plan : KLTSP) อันจะช่วยพัฒนาและส่งเสริมขีดความสามารถด้านการขนส่งของประเทศไทย ตลอดจนอำนวยความสะดวกการค้าและการลงทุนในประเทศไทยและอาเซียน
ในโอกาสนี้ นายอธิรัฐ รัตนเศรษฐ รัฐมนตรีช่วยว่าการกระทรวงคมนาคมยังได้แลกเปลี่ยนข้อคิดเห็นกับรัฐมนตรีขนส่งของประเทศสมาชิกอาเซียน เพื่อสานต่อความสัมพันธ์ระหว่างประเทศไทยกับประเทศสมาชิก และเน้นย้ำเจตนารมณ์ในการดำเนินงานร่วมกับประเทศสมาชิกอาเซียนในการยกระดับมาตรฐานการขนส่งในสาขาต่าง ๆ ของไทยให้มีความยืดหยุ่น ยั่งยืน ครอบคลุม และมีความเป็นสากลทัดเทียมนานาประเทศ
วันศุกร์ที่ 9 กันยายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 2 - 8 กันยายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 2 - 8 กันยายน 2565 พบการกระทำผิด จำนวน 536 คดี คิดเป็นเงินค่าปรับ 9.08 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 2 - 8 กันยายน 2565) พบว่ามีการกระทำผิด จำนวน 536 คดี คิดเป็นเงินค่าปรับ 9.08 ล้านบาท โดยแยกเป็น สุรา จำนวน 280 คดี ค่าปรับ 2.54 ล้านบาท ยาสูบ จำนวน 175 คดี ค่าปรับ 4.71 ล้านบาท ไพ่ จำนวน 13 คดี ค่าปรับ 0.05 ล้านบาท น้ำมันและผลิตภัณฑ์น้ำมัน จำนวน 29 คดี ค่าปรับ 0.41 ล้านบาท น้ำหอม จำนวน 1 คดี ค่าปรับ 0.20 ล้านบาท รถจักรยานยนต์ จำนวน 23 คดี ค่าปรับ 0.59 ล้านบาท และสินค้าอื่น ๆ จำนวน 15 คดี ค่าปรับ 0.58 ล้านบาท โดยมีของกลางแยกเป็นสุรา จำนวน 246,320.510 ลิตร ยาสูบ จำนวน 11,508 ซอง ไพ่ จำนวน 180 สำรับ น้ำมันและผลิตภัณฑ์น้ำมัน จำนวน 14,578.000 ลิตร น้ำหอม จำนวน 72 ขวด รถจักรยานยนต์ จำนวน 24 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 8 กันยายน 2565 พบว่ามีการกระทำผิด จำนวน 25,689 คดี คิดเป็นเงินค่าปรับ 464.93 ล้านบาท โดยแยกเป็น สุรา จำนวน 13,967 คดี ค่าปรับ 121.35 ล้านบาท ยาสูบ จำนวน 8,709 คดี ค่าปรับ 235.19 ล้านบาท ไพ่ จำนวน 383 คดี ค่าปรับ 3.64 ล้านบาท น้ำมันและผลิตภัณฑ์น้ำมัน จำนวน 841 คดี ค่าปรับ 29.00 ล้านบาท น้ำหอม จำนวน 105 คดี ค่าปรับ 10.28 ล้านบาท รถจักรยานยนต์ จำนวน 1,055 คดี ค่าปรับ จำนวน 25.95 ล้านบาท และสินค้าอื่น ๆ จำนวน 629 คดี ค่าปรับ 39.52 ล้านบาท โดยมีของกลางแยกเป็นน้ำสุรา จำนวน 452,721.474 ลิตร ยาสูบ จำนวน 3,334,844 ซอง ไพ่ จำนวน 21,614 สำรับ น้ำมันและผลิตภัณฑ์น้ำมัน จำนวน 1,022,307.000 ลิตร น้ำหอม จำนวน 302,932 ขวด รถจักรยานยนต์ จำนวน 1,363 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
วันพุธที่ 5 ตุลาคม 2565
รัฐบาลร่วมขับเคลื่อนเศรษฐกิจสร้างสรรค์ ผ่านเวทีระดับโลก WCCE ที่บาหลี
รัฐบาลร่วมขับเคลื่อนเศรษฐกิจสร้างสรรค์ ผ่านเวทีระดับโลก WCCE ที่บาหลี
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 5 ตุลาคม 2565 ว่า ครม.เห็นชอบร่างเอกสารวาระบาหลี 2022: แผนที่นำทางระดับโลกเรื่องเศรษฐกิจสร้างสรรค์ (Bali Agenda 2022: A Global Roadmap for Creative Economy) ที่จะมีการรับรองร่างเอกสารในการประชุม World Conference on Creative Economy (WCCE) ครั้งที่ 3 ระหว่าง 5 – 7 ตุลาคม 2565 ณ เมืองบาหลี โดยประเทศอินโดนีเซียเป็นเจ้าภาพ ส่วนประเทศไทยจะเข้าร่วมประชุมและรับรองผ่านระบบการประชุมทางไกล
การประชุม WCCE ครั้งที่ 3 นี้ จัดขึ้นภายใต้หัวข้อ “การสร้างสรรค์อย่างครอบคลุม: การฟื้นฟูระดับโลก” (Inclusively Creative : A Global Recovery) มีวัตถุประสงค์เพื่อเป็นเวทีแลกเปลี่ยนมุมมองของผู้มีส่วนได้ส่วนเสียในการพัฒนาเศรษฐกิจสร้างสรรค์ ทั้ง 5 ฝ่าย ได้แก่ 1)รัฐบาล ผู้กำหนดนโยบายหรือองค์การระหว่างประเทศ 2)นักวิชาการ 3)องค์กรเอกชน 4)ชุมชน และ 5) สื่อ นำไปสู่การพัฒนาเศรษฐกิจสร้างสรรค์ที่ยั่งยืนในระดับสากล รวมถึงเป็นส่วนหนึ่งของกลยุทธ์ฟื้นฟูโลกหลังสถานการณ์การแพร่ระบาดของโรคโควิด–19 สำหรับร่างเอกสารวาระบาหลี 2022 ที่จะมีการรับรองในการประชุมครั้งนี้ มีสาระสำคัญ อาทิ
1.การให้ความสำคัญกับเศรษฐกิจสร้างสรรค์ที่ปรากฏในการประชุมระดับ นานาชาติที่ผ่านมา เช่น การประชุม Urban 20 Riyadh 2020 ในหัวข้อ “เศรษฐกิจสร้างสรรค์ครอบคลุมและอนาคตของการทำงาน”
2.การก่อตั้งศูนย์ความเป็นเลิศด้านเศรษฐกิจสร้างสรรค์โลกและความร่วมมือระหว่างประเทศ ซึ่งมีการผลักดันให้อินโดนีเซียเป็นศูนย์กลางระดับโลกในการพัฒนาเศรษฐกิจสร้างสรรค์
3.การเน้นย้ำศักยภาพเชิงกลยุทธ์ของเศรษฐกิจสร้างสรรค์ที่มีส่วนช่วยในการฟื้นฟูเศรษฐกิจโลก
4.แนวทางการดำเนินการด้านเศรษฐกิจสร้างสรรค์ 15 ประการ อาทิ 1)การสร้างระบบนิเวศเพื่อให้มั่นใจว่าภาคเศรษฐกิจสร้างสรรค์มีความเท่าเทียมสำหรับทุกคน 2)ส่งเสริมการเปลี่ยนแปลงทางดิจิทัลและเทคโนโลยีในเศรษฐกิจสร้างสรรค์ 3)ส่งเสริมการวิจัยและเสริมสร้างขีดความสามารถเชิงความคิดสร้างสรรค์ 4)การสนับสนุนด้านงบประมาณ สิทธิประโยชน์ทางภาษีเกี่ยวกับการเคลื่อนย้ายผลิตภัณฑ์ทางวัฒนธรรมและสินค้าสร้างสรรค์ 5)ให้มีนโยบายสนับสนุนผู้ที่มีบทบาทในเศรษฐกิจสร้างสรรค์ 6)ผลักดันให้เกิดความร่วมมือระหว่างประเทศ เพื่อสนับสนุนการดำเนินการตามแนวทางนี้
นางสาวรัชดา กล่าวด้วยว่า ที่ประชุมให้กระทรวงวัฒนธรรมประสานกับสำนักงานส่งเสริมเศรษฐกิจสร้างสรรค์ (องค์การมหาชน) ซึ่งเป็นหน่วยงานหลักที่รับผิดชอบเรื่องเศรษฐกิจสร้างสรรค์ เพื่อนำผลลัพธ์ที่ได้จากการประชุม World Conference on Creative Economy ครั้งที่ 3 มาต่อยอดในการขับเคลื่อนเศรษฐกิจสร้างสรรค์ของไทยให้เป็นไปตามแผนปฏิบัติการด้านการส่งเสริมเศรษฐกิจสร้างสรรค์ด้วย